„Odlučili smo da podržimo ove ljude (svoje predložene odbornike u opštini Lučani) i da najavimo novi protest za subotu pod parolom ‘Hajde da se prebrojimo’ i da RTS pokaže to“, rekao je Đilas na završnoj konvenciji SzS-a u Opštini Lučani.

On je dodao da će u subotu ponovo „šetati više desetina hiljada ljudi“.

Đilas je dodao da je posle 90 dana postojanja tog opozicionog bloka organizovan protest od, kako je rekao „15.000-20.000 ljudi“.

„Može predsednik Srbije Aleksandar Vučić da priča šta hoće, o dve-tri hiljade, mi koji smo tamo bili i znamo matematiku za drugi razred lako izračunamo koliko je ljudi bilo“, rekao je Đilas.